
35 000 SLAVONSKI BROD

Slavonski Brod, 30.rujna   2026.
Na temelju članka 107. Zakona o odgoju i obrazovanju u osnovnoj i srednjoj školi ("Narodne novine" broj 87/08., 86/09., 92/10., 105/10.-ispr., 90/11., 5/12., 16/12., 86/12., 94/13., 136/14.-RUSRH, 152/14., 7/17., 68/18., 98/19., 64/20., 151/22., 155/23. i 156/23.) te Pravilnika o načinu i postupku zapošljavanja Osnovne škole "Vladimir Nazor" Slavonski Brod, Osnovna škola "Vladimir Nazor" Slavonski Brod, Franje Marinića 9, objavljuje:
NATJEČAJ
za zasnivanje radnog odnosa
Računovodstveni referent/ica – 1 izvršitelj/ica (m/ž), na neodređeno nepuno radno vrijeme, 20 sati ukupnog tjednog radnog vremena
Na natječaj se mogu javiti osobe oba spola u skladu sa Zakonom o ravnopravnosti spolova (Narodne novine 82/08. i 69/17.).
UVJETI:
Uz opći uvjet za zasnivanje radnog odnosa sukladno Zakonu o radu, kandidat mora ispunjavati i posebne uvjete utvrđene Pravilnikom o radu Osnovne škole „Vladimir Nazor“ Slavonski Brod: završena srednja škola zanimanja ekonomist i radno iskustvo na istim poslovima u trajanju od najmanje 90 dana.
Na radno mjesto ne može biti primljena osoba za čiji prijam postoje zapreke iz članka 106. Zakona o odgoju i obrazovanju u osnovnoj i srednjoj školi.
U prijavi na natječaj kandidat navodi osobne podatke (ime i prezime, adresu prebivališta odnosno boravišta, broj telefona/mobitela te, prema mogućnostima, adresu elektroničke pošte). Prijava mora biti vlastoručno potpisana.
Uz prijavu na natječaj potrebno je priložiti:
1. životopis,
2. dokaz o stečenoj stručnoj spremi (svjedodžba o završenoj srednjoj školi za zanimanje ekonomist),
3. uvjerenje da kandidat nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, ne starije od 30 dana od dana raspisivanja natječaja,
4. dokaz o radnom iskustvu na istim poslovima u trajanju od najmanje 90 dana (potvrda poslodavca ili drugi odgovarajući dokaz),

Navedene isprave odnosno prilozi dostavljaju se u neovjerenoj preslici. Prije sklapanja ugovora o radu odabrani/a kandidat/kinja dužan/na je navedene priloge odnosno isprave predočiti u izvorniku ili ovjerenoj preslici.
Kandidat koji je stekao inozemnu obrazovnu kvalifikaciju dužan je uz prijavu priložiti odgovarajuće rješenje o priznavanju odnosno vrednovanju inozemne obrazovne kvalifikacije sukladno Zakonu o priznavanju i vrednovanju inozemnih obrazovnih kvalifikacija (Narodne novine 69/22.) te, kada je primjenjivo, rješenje o priznavanju inozemne stručne kvalifikacije radi pristupa reguliranoj profesiji sukladno Zakonu o reguliranim profesijama i priznavanju inozemnih stručnih kvalifikacija (Narodne novine 82/15, 70/19, 47/20, 123/23 i 126/25).
. Osoba koja se poziva  na pravo prednosti pri zapošljavanju u skladu s člankom 102.  Zakona o hrvatskim braniteljima iz Domovinskog rata i članovima njihovih obitelji  uz prijavu na natječaj dužna je priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103.st.1.Zakona) dostupne na poveznici Ministarstva hrvatskih branitelja:
 https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf
Osoba koja se poziva  na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl.49.st.1. Zakona) dostupne na poveznici Ministarstva hrvatskih branitelja:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

S kandidatima koji su pravodobno dostavili potpunu prijavu i ispunjavaju formalne uvjete natječaja provest će se razgovor – intervju, sukladno Pravilniku o načinu i postupku zapošljavanja Osnovne škole „Vladimir Nazor“ Slavonski Brod.
Vrijeme i mjesto provedbe razgovora – intervjua objavit će se na mrežnoj stranici Osnovne škole „Vladimir Nazor“ Slavonski Brod najmanje 5 dana prije održavanja razgovora, sukladno Pravilniku škole.
Razgovor – intervju neće se provesti ako niti jedan od prijavljenih kandidata ne ispunjava formalne uvjete natječaja. Ako se na natječaj javi jedan kandidat koji ispunjava uvjete natječaja, povjerenstvo može odlučiti da se razgovor – intervju neće provesti, sukladno Pravilniku škole.
Prijavom na natječaj kandidat daje privolu za obradu osobnih podataka navedenih u dostavljenoj dokumentaciji u svrhu provedbe natječajnog postupka, sukladno važećim propisima o zaštiti osobnih podataka.
Potpunom prijavom smatra se prijava koja sadrži sve podatke i priloge navedene u natječaju. Kandidat koji nije podnio pravodobnu ili potpunu prijavu ili ne ispunjava formalne uvjete natječaja ne smatra se kandidatom.
Natječajna dokumentacija neće se vraćati kandidatima.
Rok za podnošenje prijava je osam dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči Škole.
Prijave s dokazima o ispunjavanju uvjeta dostavljaju se neposredno ili poštom na adresu:
Osnovna škola "Vladimir Nazor" Slavonski Brod
Franje Marinića 9
35 000 Slavonski Brod
s naznakom: „Za natječaj – računovodstveni referent/ica “
Nepravodobne i nepotpune prijave neće se razmatrati.
O rezultatima natječaja kandidati će biti obaviješteni putem mrežne stranice Osnovne škole "Vladimir Nazor" Slavonski Brod, http://www.os-vnazor-sb.skole.hr/  u skladu s Pravilnikom škole.
Natječaj traje od 30.9.-8.10.2026.
Objavljeno 30. rujna 2026. godine.

